
Verum  quidem  est,  quod  omnis  terra  proferat  id,  quid  entibus  in 
hoc  climate  viventibus  necessarium  est ,  tamen ,  quum  status 
morbosus  non  sit  in  votis  naturae,  electus  medicamentorum 
non  est  spernendus ,  liaecque  etiam  ex  remotis  regionibus 

Pliysiographia. 

Rheum ,  seu  potius  Radix  Rhei  seu  Rhabarbari,  Ger- 
manis:  Die  Rhabarberwurzel,  die  Rhabarbei”  Franco- 
gallis:  La  rhubarbe  5  Anglis :  Rhubarb.  Sub  hoc  nomi¬ 
ne  complectuntur  radices  plurium  Rhei  specierum,  a 
quarum  singula  quae  medicis  in  usu  est  radix,  derivata 
fuit  ,  quin  quaenam  earum  radicem  medicatam  optimam 
suppeditet,  satis  constet. 

Planta  ad  Cl.  IX.  Ord  3.  Enneandriam  Tryginiam 
L  i  n  n.,  01.  VI.  Ord  28.  Polygoneas  J  u  s  s.  relata* 

Characteres  generis  sunt : 

Rheum.  Calix  corollinus  sexpartitus,  Nux  trique¬ 
tro  -  alata. 

Notae  characteristice  specierum  hic  subsequuntur: 

1.  Rheum  Emodi.  W a  1 1  i  ch.  Rheum  australe.  D  a- 
v  i  d  Do  n,  Siidliche  Rhabarber. 

Planta  est  herbacea,  altitudinis  viri,  tota  verru¬ 
coso -scabra,  coloris  rubro -fusci  cum  rhizomate  brevi, 
admodum  crasso,  annulato,  ramoso,  squamoso -como¬ 
so  ,  Caulis  sulcatus  cum  pericladio  brevissimo.  Folia 
subrotundo- cordata,  obtusa  aut  acuta,  quidpiam  undu¬ 
lata,  tri-septemnervia,  petiolis  compressis  sex-octo- 
quetris  praedita,  paniculae  ramosissimae  cum  floribus  ru- 
bro-fuscis,  perigonio  incisuris  oblongis  instructo;  nu¬ 
ces  rubro-fuscae  cum  alis  pallidioribus»  Crescit  in  ju¬ 
gis  montium  Himalaya  in  Asia  media.  —  Floret  mense 
Majo  et  Junio. 


*)  Car.  Linuaei.  Systema  vegetabilium,  curante  Curt  Sprengel. 
Gtoettiiigae  1325.  Vol.  II. 

Hanc  radicem  Ithei  optimam  nobis  suppeditare  fer¬ 
tur,  quae  secundum  W  a  1 1  i  c  h  Rheum  Emodi  s.  Hima- 
layense  vocatur. 

2.  Rheum  palmatum.  Linn.  Handbliitterige  Rha- 
barber. 

Folia  palmato  multifida  cum  laciniis  sinuato -den¬ 
tatis,  glabriuscula,  petioli  dimidiato- rotundati,  supra 
non  distincte  sulcati  cum  marginibus  obtusis.  Flos  al¬ 
bus.  Nuces  fuscae  cum  alis  lucidioribus.  Incola  montium 
Tartariae  chinensis  *,  Mongoliae  flavae  $  Tibetani  regni. 

—  Floret  mense  Majo  et  Junio. 

Ex  temporibus Linnaei  ante  detectionem  Rhei  Emodi 
haec  species  universim  pro  illa  habita  est,  quae  Rheum 
Chinense  suppeditat.  Secundum  Re  h  mannum  (med. 
chir.  Zeitung  810  p.  253)  haec  species  per  eminentiam 
Rheum  edit,  quod  mercatura  ex  China  ad  nos  venit. 
Guibourt  5',e)  etiam  ex  suis  experientiis  hanc  plantam 
matrem  Rhei  optimi  habet ,  atque  opinioni  a  M  u  r  r  a  y 
factae  contradicit,  quod  a  pluribus  speciebus  derivetur. 

Quamquam  hucusque  nondum  cum  certitudine  no¬ 
bis  notum  sit,  quaenam  proprie  sit  planta  mater  Rhei 
genuini,  tamen  ex  magna  similitudine,  quae  intercedit 
inter  proprietates  Rhei  genuini  et  radicis  hujus  plantae 
cum  maxima  verisimilitudine  assumi  potest,  etiam  hanc 
esse  bonae  notae. 

Haec  nunc  etiam  magna  copia  majorique  cum  so- 
lertia  in  Europa,  praeprimis  in  Anglia  colitur,  et  sub 
nomine  Rhei  anglici  apud  mercatores  obvenit. 

3.  Rheum  undulatum.  Linn.  Wellige  Rhabarber. 

Folia  ovato-cordata,  admodum  undulata,  subvillo- 

sa$  petioli  dimidiato -rotundati,  supra  plani  et  glabri 
cum  marginibus  acutis.  Flores  albi.  Nuces  subfuscae. 

—  Crescit  in  Chinae  et  Syriae  regionibus,  etiam  in  Si- 


'*)  Pharmaceut.  Waareiikunde.  Band  1.  p.  314. 

biria  inter  flumen  Jenisey  et  lacum  Baikal  ad  ripas  flu¬ 
vium.  —  Floret  mense  Maji  et  Junii. 

Etiam  haec  species  diu  pro  illa  habebatur,  a  qua 
Rheum  Chinense  sumitur.  Linnaeus  ab  initio  ab  hac 
planta  Rheum  genuinum  derivavit  eique  nomen  Rhei 
Rhabarbarici  tribuit,  donec  de  Rheo  palmato  cognitio¬ 
nem  accepit.  Colitur  et  haec  magna  copia  in  Franco- 
gallia,  ej usque  radices  sub  nomine  Rhei  gallici  ven¬ 
duntur. 

4.  Rheum  compactum.  Li  nn,  DerbblatterigeRha- 
barbei\  Rheum  tartaricum.  Linn.  supl.  Rheum  leucor- 
rhizon.  Pallas. 

Folia  cordata,  sublobata,  subcoriacea,  nitida,  ar¬ 
gute  denticulata,  subtus  pubescentia,  quorum  caulina 
sunt  fere  sessilia  5  petioli  inferiorum  dimidiato -rotun¬ 
dati,  supra  modice  canaliculati  eum  marginibus  obtusis. 
Paniculae  multum  confertae,  flores  albi.  Fructus  subfusci. 
Habitat  in  Mongolia  et  regno  Tibetano. 

Etiam  ab  hac  specie  a  nonnullis  derivatur  pro  parte 
Rheum  genuinum,  quorum  opinionem  etiam  analogia  ra¬ 
dicis  hujus  cum  Rheo  Moscovitico  praeprimis  respectu 
chemieo  confirmare  videtur. 

5-  Rheum  cruentum.  Pali.  Blutfleckige  Rhabarber. 

Planta  hucdum  parum  nobis  cognita,  quam  itidem 
pro  parte  secundum  Pallas  radicem  Rhei  genuinam  ex¬ 
hibere  putant. 

6*  Rheum  hybridum.  M  u  r  r.  Bastardrhabarber. 

Folia  hujus  plantae  sunt  cordata,  acuta,  plana,  su¬ 
pra  glabra,  subtus  pilosiuscula,  radicalia  in  quavis  mar¬ 
gine  bi -tridendata,  reliqua  repanda.  Etiam  inter  illas 
species  numeratur,  quae  Rheum  edunt  bonae  notae.  Se¬ 
cundum  opinionem  aliorum  Pharmacologorum  est  spe¬ 
cies  hibrida  Rhei  palmati  et  rhapontici. 

7.  Rheum  Ribes.  Linn.  Persische  Rhabarber. 

Foliis  subrotundis,  veruculoso  -  asperis  ,  petiolis 
glabris  instructis  notatum.  S}uuae  et  Persiae  incola. 

Tamen  non  est  certum,  an  haec  species  radicem 
Rhei  usui  medico  idoneam  edat,  ' 

8.  Rheuin Rhaponticum.  Linn.KahlblatterigeRha- 

barber.  Rhapontik. 

Haec  species  habet  folia  ovato- cordata,  obtusa, 
leviter  undulata,  intra  lobos  ad  basin  conico -angustata, 
glabra,  venis  subtus  pilosiusculis,  petiolos  dimidiato- 
rotundatos,  supra  modice  canaliculatos,  subtus  sulca¬ 
tos  cum  marginibus  obtusis.  Flores  albos.  Nuce  w 
fuscas,  Incola  Rossiae  meridionalis  ad  ripas  ponti  Eu¬ 
xini  et  Sibiriae,  apud  nos  in  hortis  voluptatis  gratia  co¬ 
litur.  Floret  Junio.  Radix  hujus  plantae  sub  nomine  ra¬ 
dicis  Rhapontici  occurrit,  hodiedum  vero  apud  nos  non¬ 
nisi  in  praxi  veterinaria  usitata ,  solummodo  in  regio¬ 
ne  ejus  natali  ad  modum  Rhei  adhibetur.  Petiolis  hu¬ 
jus  plantae  teneris  multis  in  regionibus  utpote  olere 
admodum  sapido  vescuntur. 

Radicis  Rhei  descriptio. 

Radix  Rhei  optimi,  veri,  electi,  echte  Rhabar- 
berwurzel,  tribus  abhinc  saeculis  qua  remedium  ab  om¬ 
nibus  medicis  valde  aestimatum  et  nullo  alio  compen¬ 
sandum  notum  et  usitatum  est.  Ast  nihil  certi  de  prae- 
stantissimi  hujus  remedii  origine  scimus ,  nisi  plantam 
matrem  in  provinciis  Chinae  crescere  et  sexennem  ra¬ 
dicem  largiri,  quae  caute  siccata  ab  incolis  illarum  re¬ 
gionum  Europaeis  venditur,  atque  pluribus  viis  ad  nos 
defertur.  Hinc  in  mercatorum  officinis  triplex  Rhei  Chi- 
nensis  species  venalis  prostat : 

1.  Rheum  Russicum,  Moscoviticum,  Sibiricum, 
Rucharicum.  Die  russische  oder  moskowitische  Rha- 
barber. 

Per  Mongoliam  et  urbem  Kiachta  in  Sibinam  et  ab¬ 
hinc  in  Russiam  venit.  Secundum  relationem  Consilia¬ 
rii  Russici  caesareo-aulici  Rehmanni  Moscoviae,  circa 


mercaturam  Rhei  in  urbe  Kiaclita.  Rheum  Chinense  ibi 
a  familiis  certis  bucharicis,  quibus  haec  mercatura  elo¬ 
cata  est  venale  adfertur  ,  et  a  delegatis  ibi  ab  imperio 
Russico  commissariis  emitur ,  qui  accuratissimam  ex¬ 
plorationem  instituunt^  atque  frusta  omnia  fungosa,  ad¬ 
modum  porosa,  huinida ,  vermibus  erosa,  non  decorti¬ 
cata  rejiciunt  et  comburi  jubent;  ac  tantum  exquisitis¬ 
sima  Europam  mittunt»  Frusta  itaque  viliora  ab  Russis 
repudiata,  Chinam  vendendo  mittuntur.  In  Russiam 
transvectum  Rheum  Petropoli  denuo  explorationi  sub¬ 
mittitur,  antequam  mercatorum  officinas  intrat»  Forami¬ 
na,  quibus  frusta  omnia  Rhei  Moscovitici  perfossa  sunt, 
quaeque  notam  eorum  characteristicam  sistunt,  Kiachtae 
demum  ad  tentandam  eorum  indolem  internam  pertere¬ 
brantur  aut  saltem  ampliantur. 

Occurrit  in  frustis  plus  minus  planis ,  subtereti- 
bus,  plerumque  oblongis  aut  multangulis  et  irregulariter 
angulatis,  raro  cylindricis,  nec  non  ad  tentandam  textu¬ 
ram  internam  foraminibus  perterebratis  amplis  instruc¬ 
tis  ,  cum  soliditate  sat  magna,  spongiosis ,  extrinsecus 
ex  flavo  -  rubescentibus  et  plerumque  pulvere  subtili, 
mutuo  frustorum  tritu  exorto,  intense  flavo  inspersis,  in¬ 
tus  striis  rubris  et  albis  retis  adinstar  dispositis  et  va¬ 
riegatis  ,  in  superficie  fracturae  scabris.  Odorem  habet 
peculiarem  inamoenum,  saporem  nauseosum,  amarum, 
quidquam  acerbum  et  subdulcem,  stridorem  ob  conten¬ 
tam  calcariam  oxalicam  secundum  opinionem  Pfaffi  sub 
dentibus  edit,  et  manducatum  salivam  colore  ^croceo  cito 
tingit.  Pulverisatum  habet  colorem  ex  fusco -aureo- 
flavum. 

2.  Rheum  Chinense,  indicum,  hollandicum,  dani- 
cum.  Die  chinesische,  indisehe,  hollandische  oder  da- 
nische  Rhabarber. 

Plerumque  ex  urbe  Chinensi  Canton  per  mare  in 
Indiam  occidentalem  et  abhinc  olim  maxima  parte  ab 
Danis,  nunc  magis  ab  Anglis  et  Hollandiis  in  Europam 

transfertur.  Frusta  otfert  plerumque  teretia  aut  utrim¬ 
que  compressa  ,  rarius  semirotunda  ,  magis  compacta, 
dura  et  ponderosa,  colore  pallidiore  aut  magis  in  fu¬ 
scum  vergente  insignita,  aut  plane  non  perterebrata  aut 
foramine  angusto  solum  instructa,  cui  non  raro  adhuc 
funiculus  inest,  quo  suspensa  siccabantur  5  saporis  ama¬ 
rioris  5  salivam  colore  aurantiaco  tingit  minus  cito.  Pul¬ 
vis  est  coloris  pallide  aurantiaci.  —  Quoad  vitutem  me¬ 
dicam  priori  postponitur,  forsan  quia  longa  travectione 
per  mare  quidpiam  de  bona  sua  qualitate  amisit.  H  a  fa¬ 
nem  an  n  opinione  ducitur ,  Rfaeum  indicum  ideo  esse  mi¬ 
noris  virtutis,  quod  in  regionibus  calidioribus,  quam 
russicum  crescat;  etiam  complanatam  frustorum  ejus 
formam  compressione  forti  radicum  recentium  productam 
esse  putat. — Secund  um  Refamanni  opinionem  lifaeum  in¬ 
dicum  ex  eodem  fonte  venit  ac  moscoviticum,  nisi  quod  sit 
illud  a  Russis  non  acceptatum  atque  minus  probae  notae, 
quod  ex  Kiachta  in  urbem  Canton  vendendo  transporta¬ 
tur  ,  nec  non  minori  cum  solertia  perscrutatum. 

3.  Rheum  persicum  vel  levanticum.  Die  persische 
oder  levantische  Rhabarber. 

Per  Persiam  in  Turciam  et  Aegyptiae  urbem  Ale¬ 
xandriani  transportatur,  atque  ex  his  locis  in  Europam 
meridionalem  divulgatur,  attamen  hac  via  minori  copia 
ad  nos  venit. 

Quoad  proprietates  priori  speciei  fere  simile;  fru¬ 
sta  sunt  solummodo  plana,  aut  in  uno  latere  saltem 
plana,  in  altero  convexa,  rarissime  oblonge  -  rotunda, 
plerumque  foraminibus  parvis  perfossa,  extus  coloris 
obscurioris  et  minus  pulvere  conspersa  luteo.  Haec 
species  quidem  non  minori  quam  prior  virtute  medica 
pollet,  quum  vero  frequenter  illi  frusta  viliora  ac  pro 

parte  corrupta  admixta  reperiantur,  minoris  estimatur 
pretii. 

Exstat  praeter  has  adhuc  una  species  Rhei  optimi, 
sic  dicta  radix  Rhei  albi  seu  imperialis,  weisse  frus- 

sische3  Rhabarber,  quam  solum  pro  aula  caesarea  Pe- 
tropolitana  colligi  ferunt  atque  a  planta  matre  :  Rheo 
leucorrhizo  derivant  ,  alii  *)  pro  radice  juniore  habent. 
Haec  species  aeque  ac  Rlieum  rubrum  ,  rothe  Rhabar¬ 
ber,  quod  a  Rheo  cruento  derivatur,  apud  nos  in  mer¬ 
catorum  officinis  venales  non  prostant. 

Magnum,  quo  constat  pretium  Rheum  ex  remotis 
adeo  regionibus  transvectum,  ansam  dedit,  quod  planta 
mater  ejus  ex  solo  natali  in  varias  Europae  regiones 
transplantata  sit,  ibique  majori  copia  atque  diligentia 
culta,  radicem  edat  quoad  virtutem  medicatam  non  mul¬ 
tum  a  Rheo  Chinensi  discrepantem,  quae  sic  dictum 
Rheum  Europeum  seu  radicem  Rhei  nostratis,  euro- 
paische  oder  einheimische  Rhabarber,  in  mercatorum 
officinis  crebre  occurentem  sistit,  ac  pro  diversitate  re¬ 
gionis,  ex  qua  provenit,  variis  nominibus  insignita  est, 
et  quidem: 

1.  Rheum  anglicum.  Englische  Rhabarber,  con¬ 
stat  ex  radicibus  Rhei  palmati  in  Anglia  culti,  quarum 
frusta  semper  molliora,  quidpiam  pallidiora,  oblonga, 
minus  teretia,  fracturam  magis  fibrosam  exhibentia,  sa¬ 
pore  et  odore  debiliore  insignita  sunt,  stridorem  sub 
dentibus  aut  nullum  aut  exiguum  edunt,  atque  salivam 
minus  tingunt,  quae  discrimina  verosimiliter  in  magna 
diversitate  climatis  patriae  hujus  plantae  etillarum  terra¬ 
rum,  in  quas  nunc  transplantata  est,  fundata  sunt. 

2.  Rheum  gallicum,  franzosische  Rhabarber.  Haec 
Rhei  undulati  in  Francogailiam  transplantati  ibique  culti 
radix  frusta  offert  cylindrica,  fusiformia,  per  longitudi¬ 
nem  aut  transversim  fissa  aut  alio  quodam  modo  regu¬ 
lariter  rescissa,  extrinsecus  flavo-viridescentia ,  intrin¬ 
secus  obscure  flava,  magis  striata  quam  marmorea,  tex¬ 
turam  magis  solidam,  fracturam  angulatam,  odorem  et 
saporem  debiliorem  exhibentia,  Rhei  consimilem,  multo 


*)  Groebel.  Pharmaceut.  Waarenkuude,  &.  Bd. 


N 


12 

magis  adstringentem,  insimul  mucoso  -  amarum,  et  ge- 
neratim  magis  ad  radicem  Rhei  Rhapontici  accedit. 

3.  Rheum  austriacura  ,  osterreichische  Rhabarber, 
quod  in  nostris  ditionibus  venale  occurrit,  Rhei  palma¬ 
ti  et  hybridi  in  variis  Austriae  provinciis  culti  est  ra¬ 
dix,  quae  quoad  habitum  externum  aliquomodo  ad  Rheum 
Chinense  accedit,  cujus  tamen  frusta  minora,  magis 
corrugata  ,  porosa,  in  superficie  glabra,  deficiente  ni¬ 
mirum,  nisi  artificialiter  factum  sit,  tegmento  pulveru¬ 
lento,  minus  aromatica,  saporis  amari  minus  adstrin- 
gentis  reperiuntur.  Minorem  materiae  efficacis  ratio¬ 
nem  continens  minorem  quoque  effectum  medicatum  ex¬ 
serit,  eodem  caeteroquin  modo ,  ac  Rheum  Chinense 
dosi  tamen  duplo  majore  adhiberi  potest. 

Praeter  has  omnes  species  Rhei  venalis  restat  ad¬ 
huc  ut  de  una  mentionem  faciam,  de  Rheo  nempe  Rha- 
pontico,  Rhapontik,  quod  ex  Levantia  perceptum  apud 
mercatores  non  raro  etiam  sub  nomine  Rhei  siciliani 
occurrit,  quodque  in  antiquioribus  temporibus  solum 
notum  erat.  Frequenter  vero  etiam  Rheum  europaeum 
sub  hoc  nomine  venditur.  Haec  radix  siccata,  teres, 
tenuior  ac  Rheum  Chinense  extra  obscure  flava  fere 
fusca,  intra  ex  flavo  albicans,  maculis  hinc  inde  albis 
rubrisque  notata  est,  dissecta  in  superficie  radios  albos 
et  flavos  ostendens  e  centro  divergentes,  manducata 
mucosa,  saporis  plus  adstringentis  quam  amari,  non 
stridet  sub  dentibus  ,  salivam  vero  etiam  tingit  colore 
flavo  -  rubescente.  Non  tantum  his  notis  et  quod  mino¬ 
rem  quantitatem  Rhabarbarinae,  plures  vero  partes  gum- 
mosas  tenet,  verum  et  viribus  a  Rheo  Chinensi  differt, 
ad  remedia  roborantia  referenda $  magis  in  praxi  vete¬ 
rinaria  usitata. 

Notae  eharacteristicae  Kliei  optimi. 

Ut  radix  Rhei  electi  optimi  usui  medico  prae  cae¬ 
leris  idonea  ab  omnibus  aliis  speciebus,  quae  in  mer- 

catorum  officinis  venales  occurrunt,  sicuti  a  non  raro 
corrupta  et  per  admixtionem  frustorum  viliorum  nec  non 
aliarum  plantarum  radicum  adulterata  discerni  queat, 
notas  ejus  characteristicas  rescire  juvabit;  sunt  se¬ 
quentes: 

Rheuin  electum  sit  siccum,  mediocriter  pondero¬ 
sum,  solidum,  absque  duritie  lapidea,  texturae  spongio¬ 
sae,  extra  aut  ex  pallido,  aut  ex  viridi,  vel  et  rubro- 
flavescens,  intra  iisdem  coloribus  confluentibus  notatum, 
cum  striis  et  maculis  roseis,  odore  aromatico,  nauseoso 
(quamquam  nonnullis  grato),  sapore  amaro  subadstrin- 
gente  nauseoso  praeditum,  manducatum  salivam  colore 
croceo  cito  tingat,  stridorem  simul  sub  dentibus  edens. 
Ab  adfuso  liquore  Lixivae  carbonicae  colorem  ex  rubro- 
fuscum  contrahat,  et  contritum  pulverem  exhibeat  sa¬ 
turate  flavum  subrubentem. 

Adulterationes  Rliei. 

Adulterationes  Rhei  optimi  frequentissime  obve¬ 
nientes  sunt  sequentes: 

L  Admiscentur  ei  radices  Rhei  Rhapontici  aut 
aliae  speciei  minus  probae  notae,  quae  fraus  ex  con¬ 
sideratione  proprietatum  supra  enumeratarum  palam  fit. 

2.  Admiscentur  nonnunquam  radices  Rhei  Mona¬ 
charum,  Rumicis  alpini.  Linn.  Monchsrhabarber. 

Haec  defraudatio  eo  facile  detegitur,  quod  hae  ra¬ 
dices  decorticatae  frusta  offerant  rugosa,  verrucosa,  lon¬ 
ga,  extra  fusca,  intra  impure  subfusca  vel  ex  viridi-fla- 
va  cum  striis  obscure  rubris,  quae  saporem  habent  ama¬ 
rescentem,  Rheo  quidem  consimilem,  multo  magis  vero 
adstringentem,  odorem  alienum,  salivam  quidem  colore 
croceo  tingant  sed  majorem  excitent  nauseam,  atque  ef¬ 
fectum  nonnisi  debilem  purgantem  exserant. 

Frusta  a  vermibus  arrosa,  maculis  nigricantibus 
defoedata,  fungosa,  porosa  admodum,  humida  et  proinde 

mollia  et  facile  comprimenda,  insolite  laevia,  extra 
fusca,  intus  non  colore  roseo  et  albo  variegata ,  nullum 
fere  aut  alienum  odorem  edentia,  infusum  aquosum  ex¬ 
hibentia  magis  rubrum  aut  obscure  fuscum,  quod  tantum 
debile  Rheum  redolet,  et  cura  Lixiva  carbonica  non 
illum  supramemoratum  colorem  induit,  plane  sunt  re¬ 
jicienda. 

Foramina  vermium  erosione  exorta  nonnunquam 
ochralutea  aut  pulvere  Rhei  genuini ,  vel  etiam  massa 
ex  pulvere  Rhei  vel  Curcumae  et  mucilagine  gummi 
arabici  confecta  explentur  ,  aeque  ac  frusta  vilia  ex¬ 
trinsecus  pulvere  radicis  Rhei  electi  consperguntur, 
quae  fraus  dissecta  radice  facile  detegitur. 

Proprietates  chemicae. 

Analysis  chemica  Rhei  a  diversis  naturae  scruta¬ 
toribus  facta  est,  atque  sequentes  ejus  partes  consti¬ 
tuentes  inventae  sunt. 

Secundum  S  c  h  r  a  d  e  r,  qui  anafysin  comparativam 
inter  radicem  Rhei  Moscoviticae  et  Europaei  in  horto 
Charlottenburgensi  crescentis  instituit ,  continent  grana 
1000  Rhei  Moscovitici  Rhei  Europaei 


261 

grana 

240 

gr. 

Extracti  saponacei 
(Rhabarbarinae). 

48 

» 

28 

» 

Resinae. 

128 

» 

148 

» 

Extracti  aquosi 
(Gummi). 

45 

» 

90 

» 

Calcis  oxalici 

495 

» 

470 

» 

residui  sicci. 

Respectu  partium  extrahendarum  itaque  ambae 
Rhei  species  parum  inter  se  differunt,  nisi  quod  Rheum 
Europaeum  quidpiam  majorem  copiam  Gummi,  ast  mi¬ 
norem  Rhabarbarinae  teneat.  Tamen  Rheum  virtutem 
suam  medicam  non  solum  huic  materiae  debere  videtur, 
sed  etiam  principio  cuidam  volatili,  quod  hucusque  per 

se  educi  non  potuit,  quapropter  Rheum  vetustum  effi¬ 
cacia  sua  multum  spoliatura  reperitur,  atque  pulvis 
longiore  asservatione  corrumpitur;  etiam  coctione  longa 
Rheum  vi  purgante  orbari  potest ,  unde  exigua  virtus 
laxans  Extracti  in  proportione  cum  aliis  praeparatis. 
Secundum  Schrader  infusum  Rhei  Chinensis  ab  illo 
Europaei  notabiliter  distinguitur  odore,  qui  in  priori 
quidem  minus  fortis  sed  magis  Rheo  proprius  est.  Sedi¬ 
mentum  hujus  gelatina  factum  in  massam  tenacem  coa¬ 
gulatur,  in  infuso  Rhei  Europei  nullum  coagulum  sepa¬ 
ratur  ,  sed  totum  in  laticem  aequabilem  gelatinosum 
mutatur.  Neque  copia  calcis  oxalici  in  Rheo  contenti 
est  signum  characteristicum  pro  ejus  bona  qualitate, 
atque  opinio  a  M  urra  y,  quod  Rheo  Europeo  calcaria 
oxalica  deficiat,  falsa. 

Secundum  anatysin  recentiorum  in  Rheo  optimo 
continetur:  Principium  peculiare  resinosum  Rheina 
seu  Rhabarbarina 
Pigmentum  flavum 
Principium  tanninum 
Acidum  Gallarum 
Saccharum 
Gummi 

Oleum  pingue  et  aethereum 
Calcaria  oxalica  et  malica ,  phosphorica  et 
sulphurica ,  Calcium  chloratum  et  quidpiam 
Cupri  oxydati. 

Rhabarbarina,  •Rhein  (Rhabarbergelb,  Rhabarber- 
stotf,  Rhabarberbitter)  maxima  copia  tenetur  in  radice 
Rhei  Emodi,  atque  in  hac  cum  principiis  extractivis 
nec  non  salibus  supra  nominatis  praecipue  cum  acido 
tannico  tam  intime  copulatum  est,  ut  ardue  ab  illis  se¬ 
parari  queat.  A  Tromsdorf  suspicata,  ab  Henry 
primum  detecta  et  principium  colorans  Rhei  nominata, 
aPfaff  penitius  explorata  et  Rhabarbarina  vocata, 
dein  vero  ab  Hornemann,  Vaudin  et  Runge 

variis  viis  obtenta  est  5  tamen  hucusque  in  medicina 
non  usitata.  Parandi  modus  Rhabarbarinae  est  sequens : 
Radix  Rhei  Chinensis  Aethere  maceratur.  Aether  hiece 
substantiis  ex  Rheo  extractis  impraegnatum  dein  evapo¬ 
ratur  ^  ex  massa  evaporatione  facta  obtenta  Aether  adhuc 
residuus  Alkoliole  absoluto  separatur,  quo  facto  Rheina 
pura  remanet. 

Rhabarbarina  quoad  obtineri  potest  pura  adparet 
sub  forma  aut  granulorum  irregularium  luteorum,  aut 
pulveris  subtilis,  levis,  ci^stallos  granosos  minutissi¬ 
mos  offerentis,  coloris  pulchre  aurantiaci ,  qui  h umec¬ 
tatus  odorem  spargit  aromaticum,  Rheo  consimilem,  sic¬ 
cus  est  inodorus,  ab  initio  insipidus,  postea  saporem 
nauseoso -amarum  edens ,  salivam  eoiore  eroceo  tingit, 
atque  vi  purgante  instructus  est.  In  aqua  frigida  parum 
solvitur,  in  fervida  melius,  ex  solutione  hac  refrige¬ 
ratione  pars  Rhabarbarinae  cito  praecipitatur.  In  spi¬ 
ritu  vini  frigido  etiam  perardue,  in  calido  facilius  solu¬ 
bilis,  in  Alkoliole  et  Aethere  absoluto  facillime.  Solu¬ 
tiones  omnes  hae  saporem  habent  nauseoso-amarum 
atque  reactionem  edunt  debilem  acidam.  Solutio  aquosa 
fortiter  redolet  Rheum. 

Secundum  Vau  d  i  n  hoc  pigmentum  ab  acido  nitrico 
non  decomponitur,  quapropter  Rhabarbarina  hoc  acido 
ex  radice  Rhei  extrahi  potest,  quum  materiae  omnes 
reliquae  in  ea  contentae  ab  illo  destruantur.  Secundum 
ejus  methodmn  obtenta  Rheina  etiam  in  aqua  facile  sol¬ 
vitur.  9 

Secundum  methodum  Pfaffi  sequenti  modo  pa¬ 
ratur:  Radix  Rhei  minutim  conscissa  aqua  superinfusa 
maceratur,  infusum  hoc  aquosum  evaporatur 5  extra¬ 
ctum  inde  obtentum  denuo  in  aqua  solvitur.  Haec  solu¬ 
tio  ,  a  quo  residuum,  quod  plerumque  formatur,  exi¬ 
guum  separatur,  caute  in  extractum  inspissatur,  ex 
quo  Rhabarbarina  Alkoliole  absoluto  extrahitur.  Ad 
explorandam  Rheinam  reagentibus  Alkohol  prius  eva- 

porari ,  ac  residuum  in  aqua  solvi  debet,  ut  resultata 
firma  obtineantur.  Via  inversa  etiam  obtinetur  Rhabar- 
barina  ex  radice  Rhei  Alkohole  absoluto  macerata  et  ex¬ 
tracto  inde  parato  in  aqua  soluto. 

Proprietates  Rhabarbarinae,  ad  modum Pfaffl  pa¬ 
ratae  ,  sunt: 

1.  In  statu  sicco  est  obscure  fusca,  nitida, 
non  pellucida ,  sapore  peculiari  nauseoso-amaro,  quid¬ 
quam  adstringente ,  odore  aeque  peculiari  ingrato 
praedita. 

2.  In  aere  atmosphaerico  humescit ,  in  aqua  per¬ 
fecte  solvitur  et  quidem  una  pars  in  quatuor  partibus 
Aquae :  solutio  haec  probe  diluta  habet  colorem  flavum 
in  rubrum  vergentem. 

3.  Solutio  aquosa  chartam  coeruleam  vix  conspicue 
rubefacit. 

4.  Spiritus  vini  cujusvis  gradus,  alkohol  absolutum 
aeque  ac  aether  sulphuricus  eam  quoque  solvit. 

5.  Aqua  Calcis  ac  Barytae  colorem  solutionis  mu¬ 
tant  in  obscure  luteo-rubescentem,  atque  mox  sedimen¬ 
tum  molle,  floecosum,  rubescens  efficiunt.  —  Kali  purum 
et  subcarbonicum  aeque  ac  Ammonium  hunc  colorem 
adhuc  obscuriorem  reddunt,  quin  sedimentum  faciant. 

6.  Solutio  Aluminis,  infusum  Gallarum  nullam 
mutationem  proferunt. 

7.  Gelatina  (Ichthyocolla)  praecipitatum  efficit 
modicum,  floecosum,  flavo-rubescentem. 

8»  Solutio  Ferri  sulphurici  et  muriatici  illico  co¬ 
lorem  sordide  obscuro  -  viridem  faciunt ,  atque  brevi 
tempore  sedimentum  copiosum  impure  nigro- viride. 

9.  Sulphas  Cupri  colorem  solutionis  in  impure  ex 
sub  fusco  -  viridem  mutat,  et  post  aliquod  tempus  sedi¬ 
mentum  deponitur  modicum  subfuscum. 

10.  Plumbum  aceticum  et  Mercurius  nitrosus  sedi¬ 
menta  faciunt  larga,  laete  flava;  minus  larga  plumbum 
nitricum  ac  post  aliquod  tempus  demum.  Secundum 

Pr  i  n  g  1  e  (Deseases  of  Arrny)  Rhei  grana  10  aquae  libris 
2  superfusa,  carnem  diutius  erga  putredinemp  raeservant, 
quam  grana  60  salis  culinaris  in  eadem  quantitate  aquae. 

R  u  d  o  1  p  hi  Rhabarbarinam  sequente  modo  obtinuit : 
Radix  Rhei  cum  Alkoliole  maceratur,  huicque  tincturae 
Saccharum  Saturni  abditur:  plumbum  dein  acido  hydro- 
thionico  praecipitatur  ,  quo  praecipitato  separato  fluidum 
flavum  obtinetur,  quod  coctione  cum  Magnesia  rubrum 
fit.  Hoc  evaporato  ex  massa  residua  Rhabarbarina 
Aethere  extrahitur  *)• 

Radix  Rhei  Rhapontici  etiam  principium  sui  ge¬ 
neris  tenet,  Rhaponticinam  nominatam,  ab  H  o  r  n  e  m  a  n  n 
detectam ,  quae  squamas  offert  flavas  splendidas  aut 
acus,  in  210  partibus  aquae  fervidae ,  facile  etiam  in 
Alkohole  fervido,  difficulter  in  frigido,  non  in  Aethere, 

oleis  aethereis  et  pinguibus  atque  Alkalibus  solubilis. 

v  — ■  ,  * . 

>  \  -  ^  t  * 

Actio  generalis  Rhei  in  corpus 

humanum. 

Rheum  a  diversis  auctoribus  pharmacologicis  variis 
pharmacorum  classi  et  ordinibus  inseritur.  A.  Ph*  C. 
Hartmanno  in  classis  I.  ordinem  primum  inter  eva¬ 
cuantia  et  quidem  purgantia  calefacientia  seu  phlogistica 
collocatum  5  a  Ph.  Fr.  W.  Vog  t  inter  tonica  et  quidem 
amaro  -  solventia 5  a  Fr.  Moli  etiam  inter  ecphractico- 
tonica  seu  tonica-amara  $  a  G.  A.  R  i  c  h  t  e  r  in  Cl.  X.  quae 
complectitur  acria,  hujusque  ordine  secundo  inter  dra- 
stica  pertractatur ;  a  G.  W.  S  c  h  w  a  r  t  z  e  in  sectione  XI. 
inter  remedia  resinosa,  et  quidem  purgantia.  Et  rev  era 
est  hoc  medicamentum  adeo  peculiare ,  ut  cuicunque 
adjungatur  medicamentorum  seriei,  necessario  singula¬ 
riter  pertractari  et  a  proxime  affinibus  distingui  debe¬ 
bit.  Qua  amarum  feli  tauri  proxime  appropinquat ,  a 


**)  S  cli  wei  g-g,  Jour.  fur  Chemie  and  Pliysik,  Bd.  32. 

quo  vero  virtute  laxante  differt.  Qua  purgans  cum 
Aloe  quidem  aliquam  analogiam  habet  (quam  analogiam 
etiam  Chemici  quoad  principium  eorum  extractivum  com¬ 
probarunt)  sed  defectus  resinae,  in  cujus  loco  sales 
continet  Rheum,  discrimen  sistit  sat  notabile.  In  serie 
purgantium  optime  ei  locus  utpote  membrum  intermedium 
inter  sales  laxantes  et  purgantia  drastica  assignari  po¬ 
terit,  nisi  virtus  ejus  resolvens  amara  praetervideatur. 

Magnam  in  corpus  humanum  virtutem  exserit 
Rheum,  qua  tamen  vitam  plasticam,  et  quae  huic  prae¬ 
sunt  organa,  prae  caeteris  adficit. 

Proxima  actio  ejus  si  interne  porrigitur,  in  ven¬ 
triculum  et  systema  cholopoeticum  est  directa ,  et  haec 
est  principalis ,  quae  ei  convenit.  In  ventriculo  enim 
et  quae  huic  prospiciunt  vasis  nervisque  renisum  vi¬ 
talem  excitando ,  secretionis  processum  membranae  in¬ 
ternae  hujus  organi  promovet,  nec  non  metamorphosin 
ejus  corrigit,  quod  ex  egregia  virtute  Rhei  praesen¬ 
tibus  acidis  primarum  viarum,  uti  etiam  in  statu  pitui¬ 
toso  ventriculi  cum  atonia  sat  clare  patet.  Quod  sub 
primaria  hacce  actione  insimul  secretio  augeatur  ex 
effectu  ejus,  quem •  profert,  laxante,  palam  fit,  quae 
major  secretio  muci  certe  in  ventriculo  jam  incipit,  et 
majore  tantum  dosi  adhibita  ab  hoc  ad  intestina  inferiora 
propagatur.  Haec  virtus  secretionem  muci  in  ventri¬ 
culo  adjuvans  et  corrigens  comitatur  illa ,  quae  reme¬ 
diis  solventibus  amaris  in  genere  qua  talibus  convenit, 
qua  nimirum  ventriculum  roborat,  atoniam  suffert,  assi- 
milationis  processum  erigit,  appetitum  auget.  Sed 
prior  effectus  Rhei  in  processum  secretionis  longe  su¬ 
perat  posteriorem,  qua  ratione  Rheum  multum  differt 
a  ceteris  remediis  amaro  -  solventibus. 

Plane  similis  est  actio  Rhei  in  functiones  hepatis 
expediendas ,  ac  in  eas  ventriculi.  Non  solum  facilio¬ 
rem  reddit  normalem  se  -  et  excretionem  bilis,  et  si 
suppressa  erat,  restituit;  verum  etiam  bilis  ipsius  mix- 

tionem  corrigit,  atque  ejus  acrimoniam  et  praevalentem 
naturam  alcalinam  minuit,  qui  efffectus  jam  confirmat, 
actionem  Rhei  in  vitam  vegetati vam  hepatis  totiusque  sy¬ 
stematis  venae  portae  profundiorem  ac  magis  penetrantem 
esse,  quam,  quae  aliis  remediis  amaro-tofo icis  convenit, 
qua  virtute  praeterea  idoneum  fit,  stagnationes  in  hisce 
organis  amovere ,  phisconias  dissipare,  circulum  san¬ 
guinis  in  vena  portae  liberiorem  reddere,  unde  sen¬ 
tentia  illa:  „Rheum  est  anima  hepatis^  sufficienter  ex¬ 
plicatur. 

In  membrana  mucipara  intestinorum  actionem  suam 
in  ventriculo  inceptam  persequitur,  majorem  secretio¬ 
num  humorum  inquilinorum  promovendo,  eorum  misce- 
lam  emendando,  chylificationem  adjuvando  et  copro- 
poesin  ea  ratione  expediendo,  quod  principium  extrac- 
tivum  Rhei,  aeque  ac  bilis  majori  copia  secreta  chylum 
ita  disponant,  ut  succi  assimilationi  dicati  a  materiis 
excrementitiis  segregantur,  sub  quo  processu  principia 
irritantia  Rhei  posterioribus  junguntur,  atque  in  ulteriore 
progressu  per  intestina  crassa  haec  ad  majorem  activi¬ 
tatem  incitant,  tali  modo  motum  peristalticum  intendendo 
insimulque  succi  enterici  secretionem  adaugendo,  alvi 
excretionem  promovent.  Attamen  et  hic  profundior 
Rhei  vis  in  alterandam  metamorphosin  membranae  in¬ 
ternae  intestinorum  clare  patet,  qua  non  solum  prae¬ 
sente  sufficiente  vel  aucta  ast  insimul  alienata  secretione 
egregios  effectus  producit,  verum  etiam  et  praecipue 
tum  optime  conducit,  si  ex  suppressis  secretionibus  as- 
similatio  debilis  facta  est,  aut  haec  debilitas  cum  sic¬ 
citate  ex  retentis  secretionibus  organorum  abdominalium 
conjuncta  est. 

In  reliquis  partibus  abdominis,  in  specie  in  vena 
portae,  in  glandulis  atque  in  organis  glandularum  struc¬ 
turam  prae  se  ferentibus  magnam  efficaciam  utpote  re¬ 
medium  tonico-amarum  explicat,  eo  cum  discrimine  tan¬ 
tum,  quod  etiam  in  his  partibus  fiuidisationis  processum 

adjuvat ,  ideoque  eo  magis  ejus  usus  expostulatur ,  quo 
magis  humores  stagnant  ,  peregrinae  materiae  deposi¬ 
tae  nec  non  ph)^sconiae  adsunt.  Sed  etiam  in  his  orga¬ 
nis  effectus  Rhei  deorsum  magis  magisque  minuitur  ita, 
ut  solummodo  majoribus  dosibus  adhibitis  inferiora  eo¬ 
dem  cum  vigore  actione  sua  adsequatur,  quo  superiora 
amplectitur. 

Actio  Rhei  in  systema  organorum  chylo  -  et  cho- 
lopoetieorum  nondum  est  linita,  eundem  enim  effectum 
per  totum  systema  vasorum  diffundens  hic  quoque  nisum 
plasticum  omnemque  motum  vitalem  intendit,  calorem 
simul  animalem  augens.  Ouod  autem  revera  digestione 
Rheum  non  interficiatur ,  sed  complures  partium  ejus 
constituentium  resorptione  cum  succis  organicis  in  mas¬ 
sam  sanguinis  travehantur,  ex  mutata  qualitate  producto¬ 
rum  se-  et  excretionis,  praecipue  urinae,  patet,  quae 
materia  colorante  flavo  tingitur  colore  et  in  quo  mox 
post  ingestionem  elementa  ejus  chimicis  reagentibus  de¬ 
tegere  licet.  Tamen  efficacia  ejus  in  universum  systema 
sanguiferum,  in  processum  chyli-  et  sanguificationis 
non  tam  penetrans  esse  videtur*  nam  in  cachexiis  et 
d}rscrasiis,  in  secretionibus  morbosis  organorum  remo¬ 
torum  parum  valet,  nec  non  virtus  ejus  universalis  Io¬ 
nica  est  exigua. 

Pro  varia  autem,  qua  ad  plicatur  dosi,  canalem  ali— 
mentarem  aliter  atque  aliter  adficit.  Dosis  plena,  stimu¬ 
lo, 'quo  agit  fortiori,  secretionem  intestinalem,  hepati¬ 
cam,  pancreaticam  uberiorem  reddit,  motumque  inte¬ 
stinorum  peristalticum  celeriorem ,  quum  praeter  mem¬ 
branas  vellosas  etiam  stratus  musculares  eorum  ad  ma¬ 
jores  urgeat  contractiones,  quo  fit,  ut  alvi  fluxus  certe 
et  secure  semper  impetretur.  Est  itaque  remedium  pur¬ 
gans  egregium,  et  qua  tale  eo  praeprimis  excellit,  quod 
digestionem  non  corrumpat ,  nec  propensionem  ad  laxi¬ 
tatem  et  debilitatem  relinquat,-  hinc  neque  uti  acria  et 
resinae,  neque  uti  sales  aut  succi  plantarum  dulces  in 


vasa  et  nervos  insimul  agit,  sed  peculiari  ratione  meta- 
morphosin  membranae  muciparae  intendendo  ,  nec  non 
secretionem  promovendo  effectum  purgantem  profert. 
Ob  virtutem  suam  in  accelerandam  secretionem  nec 
majoribus  dosibus  tam  facile  indigestionem  provocat  , 
quum  hic  effectus  jam  intrat,  antequam  major  copia  ma¬ 
teriae  amarae  adcumulata  indigestionem  producere  po¬ 
test,  hinc  et  individua  magnopere  debilitata  et  sensilia 
majores  aeque  ac  minoris  Rliei  doses  perferunt. 

Dosi  refracta  adhibita  effectus  Rhei  supra  exposi¬ 
tus  magis  ad  superiorem  tubi  alimentaris  partem  restrin¬ 
gitur,  hinc  clarum  fit,  unde  assertum  illum  falsum  non¬ 
nullorum  medicorum  originem  suum  trahat,  quod  Rheum 
minoribus  dosibus  propinatum  obstruat,  et  tantum  ma¬ 
joribus  dosibus  laxet  5  nam  alvi  stipsim  proprie  sic  di¬ 
ctam  nullatenus  producere  potest,  solummodo  si  minori 
dosi  ingestum  virtutem  praeprimis  in  superiorem  par¬ 
tem  tubi  alimentaris  circumscriptam  exserit ,  ideoque 
nullum  effectum  conspicuum  in  alvi  excretionem  edit, 
aut  si  alvi  depositiones  ex  mixtione  humorum  secreto¬ 
riorum  praeprimis  ventriculi  et  hepatis  ob  vegetationem 
anomalam  horum  viscerum  alienata  crebriores  factae 
sunt,  eas  restringere  potest. 

Exinde  patet,  Rheum  tum  praeprimis  indicatum 
esse,  si  praevalenter  vita  plastica  in  visceribus  abdomi¬ 
nalibus  ea  ratione  patitur,  quod  processus  secretionis 
alienatus  aut  suppressus  appareat  atque  insimul  debili¬ 
tas  horum  organorum  coexistat. 

Morbi,  in  quibus  Rheum  indicatur. 

Ex  antedictis  intelliguntur  salutares  Rhei  in  mor¬ 
bis  non  paucis  effectus.  Adhibetur ,  et  quidem  ple¬ 
na  dosi ; 

1.  Qua  remedium  purgans,  cui  nec  ullum  aliud 
par  censendum  in  morbis  gastricis  cura  corporis  totius 

aut  viscerum  abdominalium  debilitate  ac  laxitate  ince¬ 
dentibus,  ubi  sordium  evacuatio  urget,  debilitatis  tamen 
incrementum  timetur.  Hinc  individuis  tenerioribus,  in¬ 
fantibus  ad  meconium  evacuandum,  senibus,  gravidis, 
hypochondriacis,  chlor oticis,  scorbuticis,  convalescen¬ 
tibus,  phlegmaticis,  torpidis ,  dum  purgatione  indigent  } 
nec  non  febri  gastricae  in  adynamicam,  nervosam,  pu¬ 
tridam  nitenti  convenit. 

Praeterea  imprimis  in  minoribus  ad  summum  alvi 
evacuationem  leniter  promoventibus  dosibus : 

2.  In  digestionis  languore,  apepsia  cum  acidi  ge¬ 
neratione  aut  abundante  muci  secretione ,  inclinatione 

3  * 

in  polyblenniam ,  flatulentia,  in  resorptione  tarda  et 
inerte  sanguinis  per  viscera  abdominalia  motu  ,  et  in  ge¬ 
nere,  si  processus  secretionis  in  tubo  alimentari  anoma- 
lus  redditus  est,  imo  in  febribus  pituitosis  chronicis  ad  re¬ 
solvendum  mucum  crassum  in  primis  viis.  Cum  prosper¬ 
rimo  effectu  infantibus  acido  primarum  viarum  vexatis 
cum  remediis  absorbentibus  aut  leviter  aromaticis  pro¬ 
pinatur.  Non  minus  efficax  in  digestione  languente,  quae 
crebre  post  febres  exantlatas  remanet,  atque  agry- 
pniam  causat, praecipue  forma  tincturae  vinosae.  In  illis 
casibus  vero,  ubi  digestionis  languor  apud  viros  prove¬ 
ctioris  aetatis,  nonnunquam  qua  prodromus  haemorrhoi- 
dum  aut  arthritidis  exoritur,  plerumque,  quum  hic  ad¬ 
sit  status  irritativus,  non  perfertur. 

3.  In  morbis  hepatis  et  biliosis  ,  partim  ex  retenta 
bilis  se-  et  excretione,  uti  e.  g.  in  ictero  simplici,  par¬ 
tim  ex  adaucta  et  insimul  alienata  biiis  secretione  ob¬ 
ortis  ,  uti  e.  g.  in  Melaena ,  polycholia ,  in  diarrhoea 
biliosa,  dysenteria  biliosa  e.  s.  p.  aut  etiam  sub  meris 
stagnati onibus  in  hepate  et  systemate  venae  portae, 
sub  intumescentiis  ex  retentione  et  accumulatione  ma¬ 
terie  rum  excretioni  dicatarum :  in  hydrope.  Tamen  sub 
statu  irritativo  non  quadrat}  etiam  sub  secretione  bilis 
acris  causticae,  atque  in  torpore  magno  parum  a  Rheo 

expectandum,  quum  in  his  casibus  pro  se  non  sat  va¬ 
lide  agat.  Post  hepatitidem  exantlatam  ad  hepar  robo¬ 
randum  nec  non  recidivam  praecavendam  prospero  cum 
successu  adhibetur. 

4.  In  morbis  glandulae  pancreatis  ,  in  specie  sub 
vomitu  fluidi  aquosi,  insipidi,  hydremesi,  Rheum  cum 
Bismutho  combinatum  egregiam  exserit  virtutem. 

5.  In  diarrhoeis  Rheum  diu  remedium  princeps  ha¬ 
bitum  est,  et  quamquam  nostris  temporibus  usus  ejus 
perquam  universalis  in  hoc  morbo  multum  restrictus  sit, 
tamen  in  iis  casibus,  in  quibus  atonia  intestinorum  cum  vi¬ 
tiata  mixtione  humorum  secretoriorum  diarrhoeae  culpam 
gerunt,  nunc  quoque  optimo  cum  eventu  adhibetur,  in 
specie  in  diarrhoeis  e  debilitate  natis,  aut  tenellorum, 
ex  acido  primarum  viarum  repetendis,  in  diarrhoea  cum 
nota  biliosa,  uno  verbo:  in  omnibus  istis  diarrhoeis,  ubi 
materiae  morbose  secretae  tubum  intestinalem  gravant, 
quae  eliminandae  sunt.  Praeterea  etiam  in  diarrhoeis 
habitualibus,  quae  ex  alienata  metamorphosi  membra¬ 
nae  muciparae  nec  non  reliquorum  organorum  vegeta¬ 
tioni  dicatorum  in  abdomine  sitorum  ac  non  ex  mera 
atonia  profectae  pertinaciter  continuant,  semper  per¬ 
multum  prodest  cum  remediis  amaris  imo  Opio  copula¬ 
tum.  Sub  circumstantiis  similibus  etiam  in  lienteria, 
fluxu  coeliaco  et  hepatico,  attamen  aeque  ac  in  colica 
minus  convenit. 

6.  In  dysenteriis  sanandis  quondam  maximis  enco- 
miis  celebratum  est  Rheum,  a  medicis  recentioris  aevi 
justo  magis  ex  usu  rejectum  $  etenim  in  sic  dicta  dy¬ 
senteria  gastrica ,  aeque  ac  in  stadio  provectiore  dy¬ 
senteriae  rheumaticae,  si  dolores,  tenesmus  nec  non 
symptomata  inflammatoria  imminuta  sunt,  crisis  localis 
per  excretionem  materiae  magis  faeculentae  non  recte 
procedit,  et  in  genere ,  ubi  debilitas  organorum  dige¬ 
stioni  dicatorum,  praesente  febri  modica  et  secretione 
magis  serosa,  adhuc  perdurat,  atque  transitus  in  diar- 

rhoeam  chronicam  minitatur,  saluberrimos  effectus  pro¬ 
ducit  parvis  tantum  dos  ibus,  ah  initio  cum  remediis  mu- 
cilaginosis,  antispasmodicis,  e.  g.  Ipecacuanha,  serius 
cum  tonicis  exhibendum. 

7.  Contra  stagnationes  in  organis,  quae  vegeta¬ 
tioni  praesunt  in  genere ,  et  morbos  inde  productos , 
e.  g.  plethoram  abdominalem  ex  atonia  et  retentione  ma- 
terieruin  se-  aut  excernendorum,  uti:  fluxu  menstruo 
retento,  physconias,  haemorrhoides  atonicos,  intu- 
tumescentias  et  sic  dictas  induraiiones  viscerum  pluri¬ 
morum  abdominis ,  hypochondrium  ,  h}  steriam,  est  re¬ 
medium  excellens.  In  hypochondria  est  optimum  re¬ 
medium  palliativuin,  nisi  quod  nonnulli  hypochondria¬ 
corum  id  non  perferant.  Praeprimis  convenit  illis,  in 
quibus  sensilitas  primarum  viarum  depressa  magis,  quam 
exaltata  est,  atque  insimul  proclivitas  ad  obstructionem, 
acidi  generationem,  pyrosim ,  polyblenniam  praesto 
est.  Nonnunquam  cum  aromatibus ,  amaro  -  solventibus, 
salibus,  spirituosis  copulari  debet*  Nonnulli  hypochon¬ 
driacorum  ex  Rheo  optime  effectum  in  alvi  exoneratio¬ 
nem  adsequuntur,  si  interdum  portiones  parvas  radicis 
manducant.  In  melancholia  sub  circumstantiis  similibus 
etiam  adhiberi  potest. 

8.  In  se  -  et  excretionibus  morbosis  cujuscunque 
generis.  Ouamquam  virtus  ejus  in  his  non  excellens  sit, 
tamen  cum  eximio  successu  in  secretionibus  anomalis 
genitalium  et  organorum  uropoeticorum  a  quibusdam 
auctoribus  adhibitum  esse  contenditur,  uti:  in  fluore  albo, 
blennorrhoea,  catarrho  vesicae  urinariae  imo  in  diabete. 
Sed  probabiliter  haec  actio  singularis  propterea  ei  tri¬ 
buebatur,  quia  materiam  suam  colorantem  facile  in  uri¬ 
nis  deponat.  Nonnulli  etiam  in  haemorrhoidibus  muco¬ 
sis,  catarrho  chronico  pulmonum,  phthisi  pituitosa  usum 
Rhei  commendant.  In  impetiginibus  chronicis  tum  tan¬ 
tum  quidquam  emolumenti  praestabit,  si,  quod  omnino 
frequenter  accidit,  in  stagnationibus  venae  portae  nec 

non  secretione  anomala  bilis  fontem  suam  habent.  Con¬ 
tra  vomitum  lactantium  saepe  extractum  Rhei  cum  Ma¬ 
gnesia  carbonica ,  contra  vomitum  habitualem,  qui  non- 
nunquam  post  tussim  convulsivam  remanet,  tinctura  Rhei 
vinosa  aut  pulvis  radicis  Rhei  in  pillulis  bono  cum  even¬ 
tu  exhibetur. 

9.  In  atonia  universali  morborum  comite  aut  illo¬ 
rum  sequela.  Quum  vero  virtus  Rhei  totum  organismum 
roborans  exigua  sit,  tum  tantum  quidquam  praestabit, 
si  tractus  intestinalis  atque  organa  abdominalia  assimi- 
lationi  dicata  per  eminentiam  labefactata  sunt,  ideoque 
regeneratio  materiae  organicae  insufficiens  fit.  Hic  ca¬ 
sus  frequenter  apud  infantes  occurrit,  quapropter  his 
incipiente  febri  lenta,  in  morbo  scrophuloso,  atrophia, 
rhachitide,  bene  convenit.  In  t}rmpanitide  etiam  tentari 
possit,  ubi  hoc  malum  ex  magna  laxitate  et  atonia  pri¬ 
marum  viarum  exortum  est.  In  helminthiasi  vermibus 
expulsis  ad  praecavendam  eorum  regenerationem  opti¬ 
me  agit. 

Contraindicatus  vero  est  usus  Rhei  in  individuis 
plethoricis,  fibra  stricta  donatis,  in  quibus  s}^stema  san- 
guiferum  majori  alacritate  praeditum  est,  quique  magnam 
proclivitatem  ad  sanguinis  orgasmum  et  congestiones 
activas,  praeprimis  versus  abdomen  habent  5  in  irrita¬ 
tione  inflammatoria,  inflammationibus  ipsis,  in  haemor- 
hoidum  tumoribus  dolorificis,  infarctibus  viscerum  ac¬ 
tivis  et  indurationibus ,  in  obstructionibus  habitualibus. 

Externe  etiam  adhibebatur  Rheum  ad  processum 
granulationis  intendendum  in  ulceribus  atonicis  invete¬ 
ratis,  foedis,  non  sine  emolumento  secundum  Home 
quod  etiam  alii  confirmant.  Post  applicationem  oritur  ab 
initio  sensatio  urens,  quae  mox  evanescit,  ulcus  dein 
pallidum  ruborem  laetiorem  adquirit,  papillae  agnascun- 


1)  Pract.  observ.  011  the  Treatement  of  ulcers  etc.  London  1801*  Ar¬ 
ii  e  manu  chir.  Biblioth.  Bd*  1.  p.  3. 

tur  carneae,  solidae,  atque  pedetentim  ulcus  coalescit. 
Yoigtel  5'f)  bono  cum  eventu  injectionem  fecit  infusi 
radicis  Rhei  in  canalem  profundum  vulneris  sclopetarii 
in  individuo  magnopere  debilitato. 

Dosis,  Forma. 

Interne:  Plena  dosis  Rhei,  qua  effectum  purgan¬ 
tem  proferat,  est:  scrupuli  2 — drachmam  1,  adultis, 
grana  5 — 10  infantibus,  aut  una  vice  sumenda,  aut 
in  doses  hamaphagas  tres  aut  quatuor  divisa  intra  breve 
tempus.  Dosi  refracta  utpote  amaro -tonicum  porrigun¬ 
tur  grana  3  —  5  quater  de  die  ,  qua  dosi  vix  effectus 
quidam  in  alvi  excretionem  faciliorem  reddendam  ob¬ 
servabitur  5  quo  magis  vero  haec  dosis  augetur,  ut  dosi 
plenae  dr.  1  d.  d.  propius  accedat,  eo  certius  alvus 
reserabitur. 

Forma  optima  est  illa  pulveris  fpane  oblato  ob¬ 
volutum)  aut  ob  saporem  ingratum  illa  pillularum,  bolo¬ 
rum,  minus  electuarii.  Forma  infusi  vix  plus  quam  du¬ 
plum,  saepius  vero  adhuc  minus  sumendum  ac  in  pul¬ 
vere  pro  dosi  singula,  ut  ergo  infusum,  quod  modice 
purget,  una  vice  propinandum,  ex  drachma  %  —  2  pul¬ 
veris  aut  radicis  minutim  conscissae  paretur,  et  do¬ 
sis  refracta  eadem  proportione  dimetiatur:  Decoctum 
ex  drachm.  J/2  —  1  —  2  scopo  roborando  cum  unciis  6 
Aquae,  infusi  coffeae  tostae,  vini  etc.  paratur,  tamen 
minus  in  usu  est,  quum  coctio  intensior  vim  purgantem 
imminuat.  Saporem  et  odorem  ingratum  pro  parte  sal¬ 
tem  corrigunt:  Elaeosaccharum  corticum  Citri,  Aurantii, 
Cinamomi,  Macis,  Spiritus  aetheris  nitrici  et  sulphurici. 

Externe  qua  pulvis  adspergo.  Ulceribus  impuris 
inspergitur  tenuiter  (cum  pulvere  corticis  Chinae,  flo¬ 
rum  Chamomillae,  carbone  praeparato  etc.)  bis  de  die, 
atque  ulcus  dein  linteo  carpto  tegitur.  Decoctum  leve,  e.  g. 


*)  Arzneiinittellehre,  Band  2.  Abtb.  1.  i>.  502. 

exdr.  1  —  2  cum  salibus,  Senna,  copulatum  pro  clysmate, 
aut  (cum  cortice  Peruviano,  floribus  Chamomillae,  cortice 
Quercus)  ad  deligationem  ulcerum  atonicorum  adhibetur. 

Copulatio. 

Qua  remedium  amaro  -  tonicum  in  atrophia,  tabe, 
rhachitide:  cum  aromatibus ,  praeprimis  cum  nuce  mo- 
schata ,  cum  Spiritu  cornu  cervi  ,  praeparatis  Ferri 
et  aliis  medicaminibus  amaro-tonicis  $  in  scrophulis  :  cum 
praeparatis  Antimonii,  Mercurii  5  in  apparatus  digesto¬ 
rii  languore  cum  acidi  generatione  et  colluvie  mucosa : 
cum  medicamentis  aromaticis :  cortice  Cinnamomi,  semi¬ 
nibus  Anisi,  Foeniculi  et  flavedine  corticum  Aurantio- 
rum,  Aetheribus,  lapidibus  Cancrorum,  Magnesia.  Con¬ 
tra  stagnationes  in  visceribus  abdominalibus :  cum  sali¬ 
bus,  praeprimis  salibus  tartricis,  sale  Ammoniaco  dep., 
gumini  Ammoniaco,  assa  foetida,  aqua  laurocerasi,  sa¬ 
ponibus  medicinalibus  etc. 

Qua  purgans  cum  Arcano  duplicato,  sale  mir.  Glau- 
beri,  Senna,  radice  Jalappae.  Calomel  etc.  —  Contra 
vomitum  fluidi  aquosi,  morbos  glandulae  pancreatis  co¬ 
mitantem,  cum  Magisterio  Bismuthi. 

Contra  diarrhoeam  et  dysenteriam  cum  Ipecacuan- 
ha,  radice  Colombae,  calami  aromatici,  pulvere  Do  ne¬ 
ri  ;  praesente  sensilitate  majori  tubi  intestinalis  cum 
substantiis  mucilaginosis,  Extracto  Hyosciami,  Opio 
etc.  Cavenda  est  combinatio  cum  acidis  mineralibus, 
lapide  infernali,  plumbo  acetico,  Mercurio  sublimato 
corrosivo,  Tartaro  emetico,  Vitrioli  Martis  et  Zinci, 
ferro  muriatico ,  cum  remediis  principium  taninum  in¬ 
volventibus,  gelatina  etc. 

Praeparata  Rliei. 

1.  Extractum  Rhei  aquosum,  Rhabarberextract. 

Paratur  coctione  radicis,  quod  decoctum  usque  ad 
consistentium  pillularem  evaporatur, 

Secundum  Pharm.  Boruss.  et  Bavar.  ex  infuso  ra¬ 
dicis  Rhei,  quod  dein  leniter  excoquitur.  Haec  ratio 
parandi  est  vituperanda ♦  melius  est  extractum  frigide 
paratum,  uti  Pharm.  Hanover.  et  Gallica  praescribit,  for¬ 
tiorem  saporem  et  odorem  Ilhei  proprium  edit,  princi¬ 
pia  volatilia  ejus  non  amittuntur,  neque  tam  facile  mu¬ 
core  corripitur. 

Quum  vero  magni  sit  pretii  hoc  praeparatum,  et 
insuper  corruptioni  et  adulteratione  valde  obnoxium, 
rarius  a  medicis  praescribitur.  Magis  vi  roborante  in¬ 
strictum  est,  atque  hoc  scopo  grana  5  —  15  p.  d.  ter, 
quater  de  die  in  pillulis,  bolis  aut  in  mixturis  porrigun¬ 
tur.  Ut  effectum  purgantem  edat,  dosis  duplo  major  quam 
pulveris  adhibeatur  necesse  est. 

2-  Extractum  Rhei  compositum. 

Constat  et  Extracto  Rhei,  Aloes,  saponis  Jalap- 
pae  anaticis  partibus  estque  consistentiae  pillularis.  Se¬ 
cundum  Pharm. Boruss.  paratur  sequenti  modo:  Extracti 
Pdiei  unc.  3,  Extract.  Aloes  uncia  1,  solvantur  in  Aquae 
destill.  sufficiente  quantitate,  adde  Saponis  Jalap.  in 
spirit.  vini  suff.  quant.  soluti  unciam  1. 

Oua  remedium  roborans  ad  grana  2  —  6  pluries 
de  die,  qua  purgans  ad  gr.  10  —  20  semel  aut  bis  in¬ 
tra  breve  temporis  spatium  sumendum.  Praescribitur 
tantum  forma  pillulari. 

Hoc  praeparatum  locum  nunc  explet  complurium 
aliorum,  quae  quondam  in  varia  dispensatoria  recepta 
erant,  uti: 

a)  Extractum  catholicum.  Pharm.  austr.  provinc. 
ant.  Purgans  drastieum,  cujus  parandi  modus  sequens 
erat :  Colocynth.  decort.  unc.  3,  Agaric.  alb.,  Scammo¬ 
nii,  Rad.  Helleb.  nigr.  ^  unc.  2,  Aloes  unc.  4,  conscissa 
et  contusa  cum  sufficiente  quantitate  Spirit.  vini  dige¬ 
rantur  et  fortiter  exprimantur.  Residuum  coquatur  cum 
suff.  quant.  Aquae  font.  et  colatura  misceatur  cum  tine- 

tura  priori,  Spiritus  vini  abstrahatur  per  destillationem 
et  liquor  inspissetur  ad  consistentiam  extracti  sicci. 

b)  Eodem  modo  adhibitum  et  paratum  est  sic  dic¬ 
tum  Extractum  panchymagogum  Crollii.  Disp.  austr. 
provinc.  antiq.  ex:  Aloes  soccotrinae  libi\  y2,  Folior. 
Sennae  unc.  4,  Colocynth,  Agar.  alb.  ii  unc.  2,  rad. 
Rhei,  semin.  Ebuli  ii  unciis  y2,  Rad.Turpeth,  Helieb. 
nigr.  ii  uncia  1. 

c)  Elixirium  proprietatis  cum  Rheo.  Pharm.  Bav. 
Aloes,  dr.  6,  Myrrhae,  dr.  2,  Croci,  drachma  1,  rad.Rhei, 
unc.  Vi.  Concisis  et  contusis  in  cucurbita  affunde:  Vini 
Malae,  unc.  8,  Acidi  muriat.  unc.  1.  Stent  vase  obtu¬ 
rato  in  loco  tepido  per  octiduum,  tum  cola.  —  A  guttis 
50 — 80  porrigendum  inAtonia  organorum  abdominalium 
insigni,  statu  pituitoso  cum  inclinatione  ad  obstruc¬ 
tiones,  menstruorum  retentionem.  Tamen  his  facile  ca¬ 
rere  possumus,  et  nonnisi  magna  cautione,  si  quis  velit, 
adhibenda,  quum  sint  drastica  fortiora. 

3.  Infusum  Rhei  Chinensis.  Einfacher  Rhabarber- 
Aufguss. 

Parandi  methodum  Pharm.  austr.  provinc.  sequen¬ 
tem  praescribit :  Rad.  Rhei  conscis,  drach.  3  infunde 
Aquae  destill.  ferv  lib.  '/> .  Ebulliatur  aliquoties,  flui¬ 
dum  refrigeratum  cola. 

Secundum  Pharm.  Lond.  sumuntur  rad.  Rhei  dr. 
1  ad  uncias  8  Aquae.  Secundum  Pharm.  Edinb.  Rhei 
unc.  V2  ad  unc.  8  aquae  addita  Tinct.  Cinamom.  unc. 
1.  Secundum  Pharm.  Hanov.  pars  1  Rhei  aquae  par¬ 
tes  12. 

Est  liquidum  coloris  flavo -fusci,  parum  transpa- 
rens,  habet  odorem  et  saporem  Rhei  ,  minus  calefaciens 
et  mitius  agens  quam  praeparatum  sequens ,  hinc  prae- 
primis  in  affectionibus  febrilibus  atque  in  puerperis | 
commendandum.  Ut  purgans  praescribuntur  unciae  6, 
de  quo  semivasculum  coffeanum  ter  aut  quater  de  die 
sumitur,  donec  effectus  intrat.  Secundum B  0  ul  d  u  c  grana 

24  Rhei  in  pulvere  eundem  effectum  purgantem  exse¬ 
runt  ac  dr.  1  %  infusi.  Facile  corrumpitur ,  hinc  omni 
octiduo  recenter  parandum. 

Etiam  qua  reagens  erga  Alkalia  apud  Chemicos  in 
usu  est  charta  hoc  fluido  tincta. 

4.  Infusum  Rhei  Chinensis  cum  Alkali ,  Tinctura 
Rhei  aquosa.  Animi  Rhei  antiquorum.  Rhabarberauf- 
guss  mit  kohlensaurem  Kali.  Wasserige  Rhabarber- 
Tinctur. 

Parandi  methodus  ex  praescriptione  Pharm.  Austr, 
prov.  Rad.  Rhei  conscis,  unc.  % ,  Lixivae  carbon.,  dr. 
1.  infunde  aquae  destill.  ferv.  libr.  %  5  ebulliatur  per 
aliquot  minuta  prima.  Fluidum  refrigeratum  et  filtratum 
est  praeparatum  ,  de  quo  sermo. 

Secundum  Pharm.  Boruss.  Bavar.  Saxon. :  Rad. 
Rhei  minutim  consc.  unc.  1  V2,  kali  subcarb.  dr.  3.  super¬ 
infunde  aquae  ebuli,  unc.  12,  diger.  per  12  horas.  Co¬ 
laturae  unc.  30  adde  Aquae  Cinam,  vinos,  unc,  2. 

Secundum  Pharm.  Dan. :  Rad.  Rhei,  unc.  1.  Lixiv. 
carb.  dr.  2,  dig,  cum  Aquae  unciis  10,  sine  Aqua  Ci- 
namom. 

Secundum  Pharm.  Polon.:  Rad.  Rhei  consc.  unc. 
IVi,  Borae,  dr.  2,  Aquae  ferv.  libr.  1.  dig.  per  12  horas. 
Colaturae  adde  :  Aquae  Cinarn.  unc.  2  sub  nomine  Infusi 
Rhei  boraxati,  quam  mixtionem  non  tam  facile  mucore 
corripi  fertur  ac  illa  tinctura  communis. 

Secundum  Pharm.  rossic.  Rad.  Rhei,  unc.  2,  Po- 
tassae  dep.  dr,  1  ]/2  infund.  Aquae  ebuli,  unc.  18  et 
colaturam  exprime. 

Est  coloris  obscure  rubro -fusci,  odoris  et  saporis 
Rheo  proprii,  insuper  etiam  alkalini,  ob  Lixivam  quam 
tenet,  cum  acidis  remixtum  effervescit.  Quantum  de  Li¬ 
xiva  carbonica  contineat,  nunquam  cum  certitudine  de¬ 
finiri  potest,  quam  ob  rem,  si  quis  Rheum  cum  definita 
quantitate  Lixivae  propinare  velit,  melius  partem  1  cum 
12  partibus  Aquae  ebullientis  digeri  atque  colaturae 


32 

decimam  partem  Kali  carb.  addi  praescribat.  Facile 
corruptionem  subit. 

Est  hoc  praeparatum  valde  usitatum ,  minus  ta¬ 
men  ut  purgans  adhiberi  meretur»  In  acidis  primarum 
viarum  in  praxi  infantum  perutile  se  praebuit,  in  specie, 
ubi  symptomata  dolorifica  aut  spastica,  quae  crebro  ex 
acidis  primarum  viarum  enascuntur,  praesto  sunt. 

Qua  stomachicum  praescribitur  a  dr.  1 — 3  p.  d. 
aliquoties  de  die  5  qua  laxans  ab  unc.  1 — 2,  dosibus 
partitis,  intra  breve  tempus  aut  merum,  aut  in  mixturis. 

5.  Tinctura  Rhei  spirituosa,  Geistige  Rhabarber- 
tinktur.  Constat  secundum  praescriptionem  Pharm. 
Austr.  prov.  ex  Rad  Rhei  unciis  2  dig.  cum  Spirit. 
vini  libr.  I. 

Secundum  Pharm.  Londin.  ex  Rad.  Rhei  unc.  2, 
Cardamom.  minor»  unc.  J/2,  Croci  dr.  2,  et  Spirit.  vin. 
dilut.  lib.  2;  diger.  per  14  dies  et  filtratur.  —  Alia  sub 
nomine:  Tincturae  Rhei  compositae:  Rad.  Rhei  consc. 
unc.  2,  Rad.  Glycirrhizae  cont. ,  Rad.  Zingib.  conc., 
Stigmat.  Croci  aa  dr.  2,  Spirit.  vin.  tenuior,  unc.  16, 
Aquae  unc.  12.  Macera  per  dies  14  sub  leni  colore 
et  cola. 

Secundum  Pharm.  Edinb.  Rad.  Rhei  unc.  3«  Semin. 
Amom.  unc.  Vi,  Spirit.  vin.  tenuior,  lib.  2%,  diger.  per 
7  dies.  —  Alia  sub  nomine  :  Tinctura  Rhei  et  Aloes  5  olim 
Elixirium  sacrum  :  Rad.  Rhei  dr.  10,  Aloes  dr.  6,  Semin. 
Amom.  unc.  ]/2 ,  Spirit.  vin.  dilut.  lib.  21/*,  dig.  per  7 
dies  et  cola.  —  Adhuc  alia  sub  nomine :  Tinctura  Rhei 
et  Gentianae,  olim:  Tinctura  Rhei  amara :  Rad.  Rhei  unc. 
2 ,  Rad.  Gentian.  unc.  %  cum  Spiritu  vini,  dilut.  lib. 
2%,  digere  per  7  dies. 

Secundum  Pharm.  Dublin. :  Rad.  Rhei  unc.  2 , 
Semin.  Cardam,  min. ,  Rad.  Liquir. ,  Croci  aa  dr.  2. 
Spirit.  vin.  dii.  libr.  2  digere  per  7  dies  et  cola. 

Secundum  Pharm.  Bavar.  Rad.  Rhei  unc.  1,  Rad. 
Gentian.,  Rad.  Serpent.  Virgin,  aa  dr.  1,  Spirit.  vin. 

rectif. ,  Vini  alb.  gall.  aa  lib.  l/i  digere  ,  nomen  gerit 
Tincturae  Rhei  compositae. 

Omnes  hae  tincturae  minus  recte  conveniunt  usui 
medico ,  quum  vehiculum  spirituosum,  quod  eis  inest, 
proprietates  Rhei  incitantes  et  calefacientes  nimium 
auget ;  hinc  in  multis  pharmacopoeis  omissae  sunt. 
Attamen  sub  torpore  majore  organorum  digestioni  inser¬ 
vientium  adhiberi  possunt  pro  diversa  earum  intensi- 
tate  a  dr.  I  —  2,  bis  ter  d,  d.  cum  medicaminibus  aliis  ama¬ 
ris  aut  aromaticis  qua  cardiaca  $  dosis  ad  unc.  V*  aucta 
purgat,  quo  scopo  usus  earum  ex  integro  repudiandus. 

Mentionis  non  indigna  hic  adhuc  est:  Tinctura 
Rhei  de  Rate  #)  utpote  grate  et  mite  agens  praepa¬ 
ratum:  Rad.  Rhei,  Rad.  Liq.  aa  unc.  2,  Semin.  Anis, 
cont.,  Sacchar.  purif.  aa  unc.  1 ,  Spirit.  vin.  tenuior, 
unc.  32.  Macera  per  dies  14  et  cola. 

6.  Tinctura  Rhei  vinosa,  loco  Tincturae  RheiDa- 
relii  seu  dulcis.  Weinige  Rhabarbertinctur. 

Tinctura  Dareliiseu  dulcis,  primaria  D  a  r  e  1  i  0  au¬ 
ctore  ex  sequentibus  combinata  erat  ingredientibus : 
Rad  Rhei  unc.  25  Passui,  min.  unc.  1,  cort.  Citri, 
rad*  Liquir.  aa  unc.  JA ,  Cardam,  min.  dr.  2,  Vini 
Malae,  lib.  2,  dig.  per  4  dies ,  exprime  et  admisce : 
Extract.  Enulae,  unc.  % ,  Sacchar.  alb.  unc.  3.  Phar- 
macopoea  Bavarica  hanc  mixtionem  adhuc  retinuit.  Aliae 
Pharmacopoeae  jure  formulam  hanc  simpliciorem  red¬ 
didere. 

Secundum  Pharm.  Boruss.  1830,  polon.  et  saxon. 
constat  ex :  Rad.  Rhei  consc.  unc.  2,  cort.  Aurant.  unc. 
y2,  sem.  Cardam,  minor,  contus,  dr.  2,  quae  omnia  di¬ 
geruntur  cum  Vini  Malae,  libris  2,  fluido  expresso  ad¬ 
duntur  Sacchar.  unc.  3.  Liquidum  filtratum  est  flavo- 
fuscum,  continet  in  uncia  dimidia  scrupulum  Rhei,  Prae¬ 
paratum  hoc,  quod  paucos  sales  tenet,  minorem  vim 

*)  Brande.  Handbuch  der  Materia  medica  p.  539. 

purgantem  exserit,  ast  magis  qua  tonico  roborans  agit , 
ideoque  praeprimis  in  illis  casibus  praescribendum,  in 
quibus  Rheum  in  genere  indicatum  est,  ast  non  tam  se¬ 
cretionis  processum  augere,  quam  e  contra  roborare  in 
votis  est,  hinc  sub  appetitu  edendi  prostrato,  flatulen¬ 
tia,  colluvie  mucosa  primarum  viarum,  in  reconvale- 
scentibus  ex  febribus,  et  secundum  Richter  in 
agrypnia  ex  debilitate  ventriculi.  Dosis  est  dr.  1 — 2 
ter,  quater  de  die.  Raro  hodiedum  qua  laxans  ab  unc. 
%  —  1  in  usum  vocatur. 

Aliae  formulae  hujusce  praeparati  adhuc  sunt:  Se¬ 
cundum  Pharm.  Hanov.,  ubi  nomen  gerit:  „VinumRhei 
aromaticum^  constat  ex  parte  1  Cardam,  min.,  partibus 

2.  flaved.  cort.  Aurant.  8  partibus  Rhei  et  96  partibus 
vini  cujusdam  generosi.  Haec  sub  crebra  conquassatione 
digerantur  per  3  dies ,  et  in  colatura  solv.  Extract. 
Enul.  partes  2,  Sacch.  pt.  12.  Secundum  Pharm.  Edinb. 
Rad.  Rhei  unc.  3,  Canellae  alb.  dr.  2,  Spirit.  vini  di- 
lut.  unc.  2;  Vini  hispan.  alb.  unc.  15;  macera  per  7 
dies. 

Pharm.  Dan.  simplicem  mixtionem  praescribit  ex : 
Rad.  Rhei  unc.  2,  Rad.  Gentian.  dr.  6,  Cardam  min. 
unc.  % ,  diger.  sub  leni  calore  cum  Vini  alb.  lib.  2. 
Est  egregium  stomachicum,  quod  primum  ab  Hufelan- 
d  i  o  commendatum  est. 

7.  Syrupus  Rhei,  Rhabarber - Syrup. 

Secundum  Pharm.  Rorus  et  Ravar, :  Rad.  Rhei  unc. 

3,  Cass.  Cinam.  dr.  6  Lixiv.  carbon.  dr.  2,  superin¬ 
funde  Aquae  ebuli,  lib.  2 ;  dig.  per  noctem,  Colaturae 
unc.  20  adde  Sacchar.  alb.  lib.  3  in  syrupum  inspissa. 
Secundum  Pharm.  Sax :  Rad.  Rhei  conc.  part.  3,  Sal. 
Tart.  partis  unius  duodecimam,  Aquae  ferv.  part.  12 
per  noctem  digere  et  colatum  laticem  inspissa  cum  Sacch. 


*)  Richter  Therap.  Bd.  1.  p.  358. 

*'y0  Hufeland.  Journal.  Bd.  1.  p.  292. 

alb.  copia,  que  ipsius  circiter  sesquitertia  est.  Secun¬ 
dum  Pharm.  Hanov.  Rad.  Rhei  pars  1  cum  Aquae  par¬ 
tibus  12  diger.  per  horas  12,  et  hujus  laticis  pars  1 
cum  Sacchar.  alb.  part.  2  in  syrupum  redige.  Secundum 
Pharm.  Gallic.  paratur  cum  seminibus  aromaticis  com¬ 
pluribus  sine  Alkali. 

Est  praeparatum  mite  atque  saporis  minus  ingrati, 
infantibus  praeprimis  conveniens.  Alcali,  quod  ex  prae¬ 
scriptione  plurimarum  Pharmacopoearum  ei  additum  est, 
praesente  acido  primarum  viarum  quidem  bene  quadrat, 
attamen  sub  crebiore  usu  facile  actionem  iniquam  ex¬ 
serit  in  organa,  quae  digestioni  praesunt.  Adhibetur  ut 
sequens. 

8.  Syrupus  Cichorei  cum  Rheo,  Wegwartsyrup  , 
mit  Rhabarber. 

Secundum  Pharm.  Aust.  provinc.  paratur  sequente 
modo :  Herbae  Cichorei  unc.  1,  Radix  Cichor.  unc.  3, 
cum  Aquae  fontanae  libris  8  tam  dui  coquantur,  ut  forte 
expressione  obtenta  colatura  sit  ponderis  librarum  6. 
Sub  fine  coctionis  addantur  rad.  Rhei  consciss.  unc.  4 
Lix.  carbon.  dr.  y2.  Stent  omnia  in  digestione  fervida 
per  horam  integram.  Colatura  haec  expressa  cum  Sacch. 
alb.  libris  6  sub  continua  defoecatione  ad  syrupi  spis¬ 
situdinem  coquatur. 

Syrupus  hic  est  obscure  fuscus ,  odore  Rheo  pro¬ 
prio,  similique  sapore  dulci  praeditus,  qui  infantibus 
recens  natis  ad  duo  cochlearia  parva  omni  bihorio  per 
se  exhibitus,  donec  effectum  desideratum  praestiterit, 
purgans  praebet  admodum  usitatum,  quocum  imo  cre¬ 
berrime  abusus  fit  in  praxi  infantum;  aut  etiam  ut  cor¬ 
rigens  ab  unc.  1  —  2  mixturis  additus  adultis  propinatur. 

9.  Haustus  purgantes.  Sub  hoc  nomine  Pharm. 
Gallic*  4  compositiones  continet,  quae  aut  uno  haustu 
aut  portionibus  2 — 3  partitae  scopo  purgando  cum  eventu 
securo  adhiberi  possunt : 

a)  Haustas  purgans  communis,  decoctione  parari- 

Theses  defendendae. 


i. 

Aequabilis  vitae  ratio  et  individualitati  adcommodata 
ad  vitam  servandam  et  prolongandam  plurimum 
confert. 


II. 

Anatomia  absque  physiologia;  non  vero  physiologia 
absque  anatomia  intelligi  potest, 

III. 

Instinctus  aegri  non  vilipendendus. 

IV. 

Organi  cujuslibet  evolutio  et  robur  a  normali  ejus  nutri- 
tione  et  functione  dependet. 

V. 

Vita  matris  vitae  foetus  praestat. 

YI. 

Noxium  est  et  inane  conamen  aegris  et  profanis  omnium 
phoenomenorum  pathologicorum  et  tractationis  me¬ 
dicae  rationem  explicandi. 

VIL 

Inter  amauroses  maximam  salutis  spem  illa  praebet,  quae 
ex  turbis  systematis  vasorum  orta* 


VIII. 


Satius  est,  impunitum  relinqui  facinus  nocentis  quam  in¬ 
nocentem  damnari. 

A.  Henke. 

IX. 

Nunquam  hucusque  morbus  hominum  bis  adparuit. 

X. 

Ex  ophthalmiis  facillime  occultae  organismi  diatheses 
cognoscuntur. 

XI. 

Animus  plurimum  habet  in  epidemicos  morbos  influxum. 


XII. 

In  morbis,  etsi  purgans  indicatum,  non  idem  quale  ex 
hibeas. 

xm. 

•#  s  •  •  • 

Non  omnes  morbi  sunt  sanandi. 


